Newsgroup: italia.trieste.discussioni
Titolo: Altri che chiudi bottega.

I ga za scritto col pennarel "per sempre" sotto al "chiuso per ferie" della 
libreria "La Bancarella" a S. Giacomo?
Altra "tragedia" per la società triestina.
Prima ne chiudi el Capitol, adesso la libreria a S.Giacomo. No xe più 
cultùra!
Secondo mi xe attività che va al di la del semplice negozio: crea 
aggregazion sociale, diffondi sapere, no xe miga monàde!
Speremo che i mùli che lavoradentro i rivi a rimetterse in piedi!
E voi zerchè de legger più libri, 'gnoranti!
:-)))))
Eliogabalo.

Chiudi anche altre due librerie, quella in via Non me ricordo vicin la mensa 
universitaria in marina e un altra...
credo che ormai la gente se scariga le informazioni da internet oppur i 
libri costa troppo...! 

Mosquito ha detto questo venerdì :

opur la gente leggi poco.
fulvio

libreria "La Bancarella" a S. Giacomo?
ma dai? pecà, veramente pecà....
Xò forsi xè colpa loro, in quanto forsi i gà volù far el passo + longo dela 
gamba quando i se gà messo in testa de volerghe far le scarpe ad Amazon x 
diventar la seconda libreria on line a livello mondiale..... Ma problemi 
logistici vari, pupoli interni col personal e idee contrastanti zà tra de 
lori, evidentemente gà avù el sopravento e gà causà questo. Ma, domando, el 
'x sempre' xè solo un witz o una cativeria de qualchedun (tipo un 
concorrente) o xè vero? xkè no passo mai x de là e gò apreso la notizia solo 
adesso legendo 'sto 3ad
-- 
]-[/-\|_9()()() 

notizia solo adesso legendo 'sto 3ad
... iera una cattiveria che più volte xe stada scritta sui cartei "chiuso 
per ferie" o "chiuso per inventario" che i metteva fora delle botteghe 
saltade finanziariamente.
Siccome sul Piccolo xe apparsa la notizia che i ga portado i libri in 
tribunal, presumevo che i ghe la gavessi za fatta. San Giacomo po' xe piena 
de mattacchioni, e semo in pien Carneval!
El problema grosso della libreria iera i dipendenti: un costo mostruoso 
fisso che non sempre i flussi de vendita riesci a colmar. El problema xe che 
no xe più bubane: guadagna solo chi che lavora, no esisti più el paròn che 
se arricchissi fazendo lavorar i dipendenti: el paròn oggi devi esser quel 
che se fa el mazzo più de tutti, proprio per pagarghe i contributi ai 
dipendenti!
Eliogabalo.

 ha scritto nel messaggio 
news:eoZHf.91730$eD5.1...@twister2.libero.it...


Quanto i vol?
Un trezento euro ghe dago anche mi, me butto in torta!
Cussì almeno co' compro i libri me torna qualcossa in scarsela! :-)
Beata ti, comunque: nei prossimi anni te gaverà tanto lavoro. Xe ancora 
tante le ditte che devi saltar per aria perchè vivi da anni coi soldi delle 
banche, e no ga più risorse per andar avanti!!!
Se te capita un magazzin de 200-400mq. in zona periferica, mollime un 
fis'cio! Se po' te me trovi un magazzinetto de 20mq a San Giacomo te dago 
anche un baso!
:-)
Eliogabalo.

 No sta basarla che la xe ga sposa'.
... ma quanto grande xe tua zia, che te me pol addirittura affittar un 
canton de 'sta povera donna?!?!? :-))))
Sarìa l'ideale lato San Marco/Industria, ma valuto un poco tutto! Ovviamente 
mejo saria comprar, ma al limite pe'l momento me accontento!
Write to: 
eliogabal...@libero.it
, grazie!
Scusa per la proposta del baseto: son espansivo e coccoloso!
Eliog. 

 ha scritto nel messaggio 
news:uWBSf.37993$A83.1...@twister1.libero.it...


 fis'cio!
in zona semi periferica, anzi, semi centrale, (no so con esattezza.... xč 
dale parti del Petrarca, x intenderse) va ben lo stesso? te zerchi in 
acquisto o in afito?
-- 
]-[/-\|_9()()()

 in zona semi periferica, anzi, semi centrale, (no so con esattezza.... xè 


 zerco in acquisto, visto che no se pagherà più ICI....
Pagherà solo i coioni :-)))
Fulvio


... che xe molto più de due!
:-)))
Eliog.

 zerco in acquisto, visto che no se pagherà più ICI....
càspita, che "......" longa!!! :oDDD
Quanto ala Ici, otimo, ma alora el me dovessi dir de dove che el tirerà fora 
altri soldi.... L'altro ano me son dovù rivolger x una disputa al Giudice di 
Pace. E, con mia grande sorpresa, me vien dito che devo pagar 30 euri x 
verzer la pratica. Ma come, gò ragion su una roba e x veder difesi i miei 
diritti de citadino italiano devo anche pagar? La sa, i me disi, xè una dele 
novità del governo Berlusconi. I gà ridoto le tasse che tuti vedi, ma de 
conseguenza i devi recuperar pila da qualche altra parte. El ricorso al 
Giudice di pace no se pagava mai, ma da adesso in poi i  gà deciso de sì.... 
Cioè, i sbassa le tasse + comuni, ma i te ne zonta altre su robe + sconte, 
meno comuni. E la gente ghe casca....
El bruto xè che quei che no ghe casca probabilmente farà vinzer quel zombie 
de Prodi, dimenticandose che zà una volta (el '96 se no sbaglio) el gaveva 
vinto, ma portando a pessimi risultati, fazzendo regredir ed affossar una 
volta de + 'sta povera Italia...... :o(
-- 
]-[/-\|_9()()() 

 In pratica ... zerco!
ti te zerchi... e mi me informo.... su quanto se rivassi a ciapar afitando 
(o vendendo, ma questo xè solo un pensier 'ssai remoto) un local con 2 
fori/vetrine su strada, con un vano anteriore de circa 75 mq e un magazzin 
posteriore de circa 200. Con luce, acqua e tel. E possibilità del wc 
condominiale in comune co i altri negozi dela casa
-- 
]-[/-\|_9()()() 

 ]-[/-\|_9()()()
eh! anche mi go ssai paura. in quei quattro anni della sinistra i ga verto 
le porte ai cinesi. Una volta per gaver una licenza bisognava gaver certi 
requisiti che doveva dimostrar la professionalità. Il decreto Bersani ga 
tolto del tutto le licenze, così qualsiasi scalzacan ga podù verzer negozio. 
E la famosa flessibilità? Chi la ga inventada? La sinistra. E chi ga calado 
tutte le braghe? I sindacati. Il caro Cofferati anche le mutande ga calà. 
Però la gente mona lo ga eletto sindaco. Poveri noi! guai se vinci la 
sinistra, tornemo indrio de cento e più anni.
E adesso lapideme ;-)
Gigi 

 E adesso lapideme ;-)
...lapideNe! (son con ti!) ;o)
-- 
]-[/-\|_9()()() 

 requisiti che doveva dimostrar la professionalità. 
Ancora adesso per certe robe, ad esempio mper vender alimentari.
TE assicuro che l'esame xe una monada e servi solo a foraggiar chi che 
fa i corsi.
Fulvio

 Fulvio
anche se nissun ghe vendi, qualsiasi cinese, qualsiasi nero, o verde che 
sia, va in Comun, se fa dar la licenza gratis e apri un negozio in qualsiasi 
buxo, basta dar la " comunicazione " e verzer dopo 30 giorni.
Per non parlar dei ambulanti.
Cossa ti vol, la sinistra me ricordo, la gaveva dito: " combatteremo 
l'abusivismo, niente piů commercianti abusivi."
E cossa i ga fato? i ga tolto le licenze. Non xe piů abusivi cosě, tutti 
uguali.
L'ovo de Colombo. Una presa per il cul colossale.
Gigi

 Gigi
Fulvio

 fa i corsi.
Mi penso che inveze no sia una bruta idea la libertà delle licenze.
Sennò un come inizia a lavorar? no xe più i tempi de lunghi aprendistato
e simili.
E devo dir che in Comun xe gente cordiale e rapida, no come alla CCIAA
che i se zerca!
Gabriele

 Fulvio
prova a informarte, ti vedarà che xe tutto vero.
i neri che va in giro col borson i ga tutti la licenza che ghe ga dà il 
comun. niente più abusivi. tutt'alpiù i ghe sequestra la roba se xe copiada. 
altro non i ghe pol far. tutti in regola.
Cinesi, neri, extracomunitari tutti i ga i stessi diritti dei italiani.
Anzi i italiani i ga tanti doveri e pochi diritti.
Tanto, la sinistra ga sempre dito commerciante ladro e evasor!!!!!
Gigi 

 Cinesi, neri, extracomunitari tutti i ga i stessi diritti dei italiani.
Per che  motivo i dovessi aver diritti diversi?
Fulvio

 ha scritto nel messaggio 
news:mn.2d777d640...@rogantin.com...

se te leggi anche la riga sotto e non te se fermi a metà la risposta te se 
la davi solo.
Noi italiani gavemo mille doveri, quei che vien de fora i ga solo diritti. E 
bada ben che non son razzista, go amici de tute le razze, xe una semplice 
constatazion.
Gigi 

 Noi italiani gavemo mille doveri, quei che vien de fora i ga solo diritti.
Esisti extracomunitari che rispetta le regole e extracomunitari che no 
le rispetta, el problema no xe allora de dove che un vien ma de come el 
se comporta.
Gavemo tutti doveri e tutti diritti.
Immagino allora che te sarà daccordo che un extracomunitario che se 
comporta ben (ossia assolvi a tutti i doveri) devi aver anche i stessi 
diritti: ad esempio le graduatorie dell'ater, el voto, ecc.... o no?
Fulvio

 diritti: ad esempio le graduatorie dell'ater, el voto, ecc.... o no?
Quoteria al 100%. Se non te toccassi le graduatorie Ater...
Esempio: coppia immigrata, gente onesta, tanto per ben, grandi lavoratori. 
Lui lavora da dipendente regolare ma con contratto "cisto" (poca paga, poche 
ore). La moglie fa pulizie e accudissi un pochi de veceti. Ovviamente in 
nero. Solo ela guadagna come mi (che per fortuna almeno no go de lavar i 
vecieti). Ovviamente i ghe ga dado un quartier ater a venti centesimi al 
mese (o poco più...), perchè el marì ga contratto balordo e scarso reddito e 
ela risulta piombo a carico.
No posso ritenerli "disonesti", perchè se la signora chiedessi de esser 
messa in regola, la poderìa tornar al suo paese anche domani: nissun ghe 
darìa più lavor!
Quindi, ancora una volta, xe colpa de noi italiani che no fazemo niente per 
regolarizzar le entrate dei piccoli lavoratori. Xe in giro un business 
enorme de sarte, parrucchiere, manicure, pedicure e tante altre professioni 
(serie, no solo robe sporche...) che lavora in casa propria o a casa dei 
altri. La licenza no i sa cossa sia, le ricevute fiscali neanche. Ma esisti 
da sempre, 'sta roba, solo che una volta in paese se pagava con un pollo e 
una gamela de minestra, adesso solo in euro!
Ergo: no xe de far emerger el sommerso, xe solo de controllar mejo come che 
se sposta i soldi. Ma quei ai italiani no te ghe li pol mai contar! Guai!
Esempio: mi ciapo 100, spendo 60 per viver, 10 pe'l bus e l'auto, 10 per 
andar a spasso a divertirme, 10 metto in parte. Dove xe finido el resante 
10??? Trovilo, tassilo anche poco, e te risollevi l'Italia. Garantito.
Economicamente vostro,
Eliogabalo.

 che i se zerca!
... el triste xe che no i se trova!
:-)
El problema principale sorto dopo la liberazion delle licenze xe che ga 
verto una cifra de negozi gestidi in maniera competamente assurda. Se un no 
ga testa pe'l commercio, devi star a casa, e no far busi nei bilanci altrui. 
Buon 33% dei negozi verti recentemente no durerà più della liquidazion dei 
genitori e della ipoteca sulla casa de nonna. Garantito.
Comprar e vendere (ossia commerciar) richiedi doti che in parte se ga de 
natura, e in parte se acquisisi con studio ed esperienza. L'apprendistato 
servi e tanto, e la soddisfazion de verzer negozio vizin al vecio paron 
incapace e farlo serar bottega xe el massimo che te pol provar, 
commercialmente parlando!
Scherzi a parte, xe idee bone e idee meno bone, solo che i te le vendi tutte 
per bone (franchising assurdi,  negozi in posti impossibili, ecc.), e ti 
sempio te ghe credi, e te salti per aria. Rovinandote tutta la restante 
vita. In america se te fa el botto te pol ricominciar dopodomani e pagar i 
veci debiti. In Italia i te cava fora anche le mudande del cul, e dopo i te 
porta via anca la famiglia. Dopodichè no te fa più niente per tutto el resto 
dell'esistenza (se no te fa el furbo). La prima roba che un commerciante 
devi comprar xe la corda per impiccarse se va mal. Dopo la pol tegnir in 
sgabuzzin fin alla veciaia, ma mai darla via!
;-)
Eliogabalo.

 altri.
... chi che ga vendudo ai cinesi, nella grande parte, gaveva tre, quattro 
negozi (de solito jeansinari), e ghe ne ga vendudi un pochi ciapando 
contanti freschi sporchi de riso (ma sempre contanti!). Adesso quei che ge 
xe restadi i li vol affittar a 3.500 euro al mese più iva (roba de andar 
fora de testa), tanto per pagarse i lussi. E i pianzi perchè nissun ghe li 
ciòl. Approfittatori, no commercianti, i xe!
Secondo voi perchè i cinesi xe tutti in borgo teresian (ormai considerado 
"sacrificabile" dai signoroni proprietari), mentre in corso italia, via 
mazzini, via santa caterina, e nella zona "bene" in generale xe più 
saraciesche zo che su? Perchè i paroni ga za el cul pien, e no ghe frega 
niente dell'assetto economico commerciale de Trieste, solo che in certi 
posti i ga tenudo duro per no perder troppo valor!
Mi digo che ghe vol ancora un pochi de anni de grande crisi. Che nel 2007 
Slo e HR ne porti via ancora quel poco de bon che gavevimo, che 'sti 
fenomeni vadi col cul per terra, e dopo forsi i capirà che xe de far 
qualcossa presto per migliorar 'sta città.
Da fora trieste soldi e aziende no riva (no i ga lassado verzer catene 
internazionali con scuse idiote), quindi o fazemo noi qualcossa, o podemo 
serar tutto e andar in osmizza. Finchè gavemo bori!
Ho detto,
Eliogabalo. 

 nero. 
Guarda che mi conosso italianissimi con secondo lavor in nero che sta 
in case dei Ater.
Fulvio


purtroppo xe tutto vero! Con l'approvazion del tribunal i te ipoteca tutto 
quel che ti ga e non te se rivi più a tirarte fori neanche con la più bona 
volontà.
Il debito il te se quintupla per pagar tribunal, avvocati, spese, 
commissioni, perizie.
 Per una perizia della tua casa al perito mandado dal tribunal te toca 
pagarghe anche 10.000 euro, che va ad aggiungerse al tuo debito. Un pozzo 
diabolico. Purtroppo ghe son passado e perciò son un esperto.
Gigi 

 case dei Ater.
... xe quei che sta zercando sia Prodi che Berlusconi. Se te ghe ne conossi 
almeno tre e uno solo emergi dal sommerso, i disi che risolvemo el problema 
del debito pubblico...
Sarà, ma no ghe credo!
Comunque l'esser senza appoggio familiare (niente parenti né affini vicini) 
aiuta in graduatoria, me par, quindi comunque i extracomunitari xe 
facilitadi!
Ciau,
Eliog.

 Eliog.
Fulvio

 extracomunitari devi esser sul stesso piano.
... quindi no xe giusto che i vegni agevoladi...
Quanto alle regole, l'importante saria per prima roba pagar tutti le tasse. 
Dopo, con la valanga de soldi che vegnaria fora, vedemo cossa far!
Eliog.

 ... quindi no xe giusto che i vegni agevoladi...
Scusa, ma xe ovvio che le regole per l'assegnazion privilegia i meno 
fortunai.
No capiso dove te vol rivar. NO xe che i vegni agevoladi, semplicemnet 
i se triova in condizioni peggiori.
NO volessi che de drio a questo ghe sia el pensier che i iotaliani 
dovessi aver, quei si, qualche privilegio rispetto ai foresti.
Fulvio

 ha scritto nel messaggio 
news:mn.930b7d64e...@rogantin.com...

I miei pensieri:
1) Semo tutti uguali, gavemo tutti uguali diritti e uguali doveri. Ossia: 
vivendo in una comunità te se devi adeguar ai doveri e chieder i diritti che 
te spetta. In qualsiasi punto del mondo.
2) No capisso cossa ghe entra la fortuna con l'assegnazion delle case 
popolari. Xe gente che vien in Italia e ringrazia de esser viva e de aver un 
toco de pan in bocca. Quindi i xe più che fortunadi, miga meno!
3) Se mi vado in un altro paese domani, e me trovo un lavor, cercherò de 
viver da integrado za da dopodomani mattina, appena imparo gli usi e i 
costumi locali. E no pretenderò mai agevolazioni o trattamenti de favor: se 
son andado la, un motivo ghe sarà! I miei parenti emigradi pe'l mondo 
insegna!
4) Se 'sti forestieri ga un lavoro e el secondo lavoro in nero e la moglie 
lavora anche ela in nero, perchè te li ciami "meno fortunadi"? Perchè i 
parla un'altra lingua? Perchè i xe lontani de casa? Perchè a parte questo i 
sta esattamente come noialtri, se non addirittura mejo!
Ho detto,
Eliogabalo. 

 esattamente come noialtri, se non addirittura mejo!
Te vedi che tornemo sempre indrio. Come te go dito conoso gente 
italianissima con doppio lavor o con lavor in nero che occupa case 
popolari.
Col "meno fortunadi" intendo dir che se più extracomunitari ciapa le 
case dei iacp evidentemete i xe nelle condizioni peggiori ossai meno 
fortunadi. Questo fermo restando che chi ga un doppio lavor o lavora in 
nero è approfitta delle graduatorie xe un delinquente, ma questo xe 
indipendente dal'esser italian o straniero.
Continuo a no capir perchè discutemo su questo, a meno che no ghe sia 
un retro-pensiero (de quei che se se vergogna de esplicitar in maniera 
ciara ma xe ghe gira intorno) che disi, "Prima i Italiani" (del resto 
ghe xe stada una forza politica che vazeva leva su questo).
Fulvio

 stada una forza politica che vazeva leva su questo).
Mah, ciamila "forza" politica... Mi gli unici pensieri che go nel retro se 
esprimi fragorosamente o silenziosamente (secondo giornada, secondo 
alimentazion, secondo forza muscolare impiegada). :-)))
Comunque discutevimo de questo perchè no trovemo altro al momento, ma 
passemo pur a altri argomenti!
:-)))
Bona ventosa giornata (oggi go assai retropensieri!), Eolo.
Eliogabalo. 


Me spiego, se una persona ga diritto a una casa dell'ater e l'altro no 
evidentemente chi che ga diritto ga qualche cosa in meno. Ossia se, ma 
se tutto da verificar, dei extracomunitari xe più avanti nelle 
gradiuatorie evidentemente i ga qualcosa de meno.
Fermo restando sempre che se parla a scanso de fufignezi che però pol 
eser fati da italiani, extracomunitari africani o extracomunitari 
svizzeri
Fulvio

... xe come el famoso comma tedesco per quei che no voleva andar in guerra: 
colui che è pazzo può chiedere di non andare al fronte. Ma colui che chiede 
di non esser mandato al fronte non può esser considerato pazzo!
Ossia: se te son meno fortunado, te ciapi la casa de l'ATER. Ma se te ciapi 
una casa de l'ATER te son fortunado!
Qua te volevo portar! A 'sto paradosso qua!
Comunque preparemose a far i delatori e segnalar 'ste famiglie multireddito 
nullatenenti alla task force che vol far Prodi per stanar evasori e sanar i 
conti dello stato!
;-)
Eliog.